Apstiprināti
Daugavpils pilsētas domes iepirkumu komisijas
2015.gada 17.novembra sēdē, prot.Nr.4

**Atklāta konkursa**

**“Daugavpils pilsētas ielu ikdienas uzturēšana”**

identifikācijas numurs DPD 2015/103

**Atbildes uz pretendentu jautājumiem Nr.1**

 Daugavpils pilsētas domes iepirkumu komisija 2015.gada 17.novembra sēdē (prot.Nr.4) ir izskatījusi pretendenta uzdotos jautājumus un sniedz šādas atbildes:

**1. Jautājums:** Saskaņā ar MK noteikumu Nr.224 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” 1.pielikuma “Autoceļu ikdienas uzturēšanas darbi” 9.punktu, ceļu ikdienas uzturēšanai ziemā ir paredzētas dežūras. Konkursa Nolikuma tāmē šādi darbi nav paredzēti, bet darbu tehniskajās prasībās tie ir iekļauti. Lūdzam paskaidrot, kāpēc dežūras nav iekļautas tāmēs?

**Atbilde uz 1.jautājumu:**

*Diennakts dežūras ziemas periodā ir ielu un ceļu uzturēšanas pakalpojuma neatņemama sastāvdaļa un atsevišķi netiks apmaksātas. Saskaņā ar tehniskās specifikācijas prasībām, pretendentam ir pienākums organizēt diennakts dežūras, kad gaisa temperatūra ir zemāka par + 5 0C. Pretendentam ir pienākums iekļaut ziemas diennakts dežūru izmaksas kopējā ielu un ietvju uzturēšanas tarifā ziemas periodā.*

**2. Jautājums:** Lūdzam paskaidrot, vai, veicot līgumcenas aprēķinu, jāņem vērā tehniskajā specikācijā noteiktais periodiskums, vai tamē norādītais dienu skaits?

**Atbilde uz 2.jautājumu:**

*Pretendentam ir jāņem vērā tehniskajā specifikācijā noteiktais periodiskums. Tehniskās specifikācijas 2016. un 2017.gada tāmēs ir konstatētas kļūdas un tās tiks izlabotas.*

Iepirkumu komisijas priekšsēdētāja J.Kornutjaka